Ο **Εδεσσαϊκός Αθλητικός Σύλλογος** είναι ελληνικό ποδοσφαιρικό σωματείο το οποίο εδρεύει στην Έδεσσα και ιδρύθηκε το 1960. Τα επίσημα χρώματα του είναι το πράσινο και το λευκό. Χρησιμοποιεί ως έμβλημα την τρίαινα του θεού Ποσειδώνα. 

Αγωνίστηκε στην Α΄ Εθνική επί πέντε σεζόν και κατέκτησε το Βαλκανικό Κύπελλο το 1993 επικρατώντας σε διπλούς αγώνες της βουλγαρικής Έταρ Βελίκο Τάρνοβο. Μέχρι τη χρονιά που προβιβάστηκε στην Α΄ Εθνική, το 1992, κατείχε την 3η θέση στην αθροιστική βαθμολογία όλων των εποχών της Β΄ Εθνικής, μετά τον Ατρόμητο Αθηνών και το Μακεδονικό Νεάπολης.

Ως έδρα χρησιμοποιεί το Δημοτικό Στάδιο Έδεσσας που βρίσκεται στο κέντρο της πόλης, χωρητικότητας περίπου 4.000 θεατών. Το ρεκόρ προσέλευσης καταγράφηκε στην πρεμιέρα του Εδεσσαϊκού στην Α΄ Εθνική, στις 6 Σεπτεμβρίου 1992, εναντίον του Ολυμπιακού, όταν κόπηκαν 8.500 εισιτήρια.

Ιστορία
-------

Το Δημοτικό Στάδιο Έδεσσας, έδρα του Εδεσσαϊκού
Το ποδόσφαιρο στην Έδεσσα ήταν γνωστό από την περίοδο της τουρκοκρατίας. Το 1908 αναφέρεται η ποδοσφαιρική ομάδα «Ελπίς», της οποίας σώζεται φωτογραφία. Μετά το 1922, ιδρύθηκαν διάφοροι ποδοσφαιρικοί σύλλογοι, όπως η «Νέα Γενιά» (1928), ο «Ηρακλής» (1926), ο «Άρης» (1926) και μεταπολεμικά ο «Εθνικός» (1949). Ποδοσφαιρικό τμήμα δημιούργησε και ο πολιτιστικός σύλλογος «Μέγας Αλέξανδρος» την περίοδο 1922-1933. 

Το 1960 συγχωνεύτηκαν τρεις σύλλογοι της πόλης: ο Άρης, ο Ηρακλής και ο Εθνικός και δημιούργησαν τον **«Εδεσσαϊκό Αθλητικό Σύλλογο»**. Χρώματα της νέας ομάδας ορίστηκαν το πράσινο και το λευκό και ως σύμβολο η τρίαινα του θεού Ποσειδώνα. Εκτός από το ποδόσφαιρο ο Εδεσσαϊκός είχε και τμήμα στίβου ως το 1980 περίπου. Μάλιστα τη δεκαετία του 1960, τρεις φορές πήρε τη δεύτερη θέση στο Πανελλήνιο πρωτάθλημα γυναικών (1963, 1965 και 1966).

Η γνωστότερη αθλήτρια την οποία ανέδειξε ήταν η δισκοβόλος Βάσω Καραφύλλη, η οποία κατέρριψε πολλές φορές το πανελλήνιο ρεκόρ. Το 1975 έριξε 55,10 μ. ρεκόρ που παρέμεινε ως το 1993.

### Στις μικρές κατηγορίες

Η ομάδα αμέσως ξέφυγε από τα τοπικά πλαίσια και από το 1961-62 ανέβηκε στη Β΄ Εθνική. Κατέκτησε δυο φορές το πρωτάθλημα στον όμιλό της, το 1963 και το 1965, αλλά και τις δυο φορές έχασε την άνοδο στην Α΄ Εθνική στους αγώνες κατάταξης. Συνέχισε να αγωνίζεται στη δεύτερη κατηγορία ως το 1975. Μάλιστα, το 1969-70 διεκδίκησε πάλι τον τίτλο του ομίλου μέχρι τέλους αλλά τερμάτισε στην τρίτη θέση.

Το 1975 υποβιβάστηκε εκ νέου στο τοπικό πρωτάθλημα. Το 1976 κατέκτησε το πρωτάθλημα αλλά έχασε την άνοδο μέσω του ειδικού πρωταθλήματος ανόδου, κάτι που τελικά πέτυχε την επόμενη χρονιά, επιστρέφοντας στη Β΄. Ως το 1989 αγωνιζόταν μεταξύ Β΄ και Γ΄ Εθνικής. Ποδοσφαιριστές αυτής της εποχής: Μπέλος, Μεσημερλής, Γιόντης, Παυλίδης, Χαραλάμπους, Πέτκος, Μπέλμπας, Τσέπτιμπης, Κλειτσινίκος, Σταφύδας, Ασλανίδης, Τζούρτζος, Παπάς, Στόιος.

Στην ενιαία Γ' Εθνική 1988-89 (σε ένα σύνολο 18 ομάδων) κατέκτησε το πρωτάθλημα με 44 βαθμούς έχοντας πετύχει 16 νίκες, φέρνοντας 12 ισοπαλίες και 6 ήττες. Το *Φόρης Γεντζής* που τόσο πολύ είχε λείψει την προηγούμενη χρονιά γίνεται στην κυριολεξία το κάστρο της ομάδας, με τον Εδεσσαϊκό να μετρά 12 νίκες και 5 ισοπαλίες με συντελεστή τερμάτων 29-5. Στο ρόστερ ανήκαν: Μιχαηλίδης, Σιαμπάκος, Κότσυφας, Λαδιάς, Αλεξίου, Μητσόπουλος, Μεσημερλής, Πάρις Ζουμπούλης, Χαραλάμπους, Παπαδόπουλος, Αντώνης Σαπουντζής, Αλεξανδρίδης, Παπάς, Παυλίδης, Τομπάζης, Σταφυλίδης, Πέτκος, Χατζηλαμπρινός, Παρασκευόπουλος, Σταφίδας. Πρώτοι σκόρερ της ομάδας αναδείχθηκαν οι Χρήστος Μεσημερλής με 11 και Ιάκωβος Παπαδόπουλος με 10.

Όμως, την επόμενη πενταετία, στηριγμένος σε μια γενιά ταλαντούχων ποδοσφαιριστών, ο Εδεσσαϊκός είχε μια εντυπωσιακή ανοδική πορεία, που το 1992 τον οδήγησε στην Α΄ Εθνική. Με προπονητή το Μάκη Κατσαβάκη και ένα μείγμα έμπειρων και νέων παικτών κατάφερε να γίνει μια από τις ελάχιστες ομάδες της Α΄ Εθνικής που προέρχονται από μικρή ελληνική πόλη. Πρωταγωνιστές εκείνης της ανόδου ήταν οι νεαροί: Αντώνης Σαπουντζής, Πέτρος Πασσαλής, Πάρις Ζουμπούλης και οι εμπειρότεροι: Κώστας Μαλουμίδης και Θόδωρος Τσολερίδης.

### Α΄ Εθνική

Στην Α΄ Εθνική έμεινε πέντε περιόδους, από το 1992-93 ως το 1996-97. Τις δύο πρώτες πάλεψε για να σωθεί και τερμάτισε στη 14η θέση με ηγέτη το Βούλγαρο Κόλεφ. Ακολούθησαν δυο πολύ καλές σεζόν, τις οποίες τερμάτισε στη δέκατη (1994-95) και στην ένατη θέση (1995-96).

Τον βασικό κορμό της επιτυχημένης περιόδου 1994-95 αποτελούσαν οι: Νεοφώτιστος, Ράμπουσιτς, Καραϊσαρίδης, Τσόπτσης, Κόλεφ, Κουτσουρές, Πασσαλής, Στέφανος Μπορμπόκης, Νασιόπουλος, Κότσυφας και οι βετεράνοι Κυριάκος Αλεξανδρίδης (34 ετών) και Τσολερίδης (35 ετών).

Το 1995-96 αποχώρησαν οι Πασσαλής, Αλεξανδρίδης, Μπορμπόκης, Τσολερίδης αλλά η ομάδα τους αντικατέστησε επάξια με τους: Καστανιώτη, Τελίδη, Χαραλάμπους, Βούζα, Οικονομίδη, Σαμώλη, Φερεκίδη και Ανδρεάδη. Τελικά τερμάτισε στην ένατη θέση, την υψηλότερη στην ιστορία της.

Το 1995 έφτασε ως τα ημιτελικά του Κυπέλλου Ελλάδος, που αποτελεί τη μεγαλύτερη διάκριση της ομάδας στον θεσμό αυτό.

Ακολούθησε μια μέτρια χρονιά με οικονομικά προβλήματα και στο τέλος της σεζόν 1996-97 ο Εδεσσαϊκός αποχαιρέτισε την Α΄ Εθνική, χωρίς να καταφέρει να επανέλθει από τότε.

### Επιστροφή στις χαμηλές κατηγορίες

Την επιτυχημένη δεκαετία ακολούθησαν πολύ μέτριες χρονιές με διαδοχικούς υποβιβασμούς. Από την Α΄ Εθνική που αγωνιζόταν το 1996-97, ο σύλλογος βρέθηκε να παίζει στο τοπικό πρωτάθλημα της ΕΠΣ Πέλλας το 2002-03.

Στη σεζόν 2007-08 αγωνίζεται στη Δ΄ Εθνική με προπονητή τον παλιό του ποδοσφαιριστή Αντώνη Σαπουντζή. Έως το 2016-2017 αγωνίστηκε στα τοπικά πρωταθλήματα. Το 2010, ο σύλλογος γιόρτασε την επέτειο 50 χρόνων από την ίδρυσή του. Την 21 Μαϊου 2017 ο Εδεσσαϊκός αναδείχθηκε πρωταθλητής της Α1 τοπικής κατηγορίας επικρατώντας στον τελικό ανόδου με 1-0. Από την αγωνιστική σεζόν 2017-2018 ο Εδεσσαϊκός αγωνίζεται στην Γ' Εθνική Κατηγορία, ξεκινώντας το ταξίδι της επιστροφής στα μεγάλα σαλόνια, με στόχο να αναβιώσει τις ένδοξες στιγμές του παρελθόντος στα τέλη της δεκαετίας του '90. Την σεζόν 2022-23 ο Εδεσσαϊκός υποβιβάστηκε ξανά στην Α1 κατηγορία Ε.Π.Σ. Πέλλας.

Φίλαθλοι
--------

Οι φανατικοί οπαδοί της ομάδας του Εδεσσαϊκού είναι οι «Water Boys» και η επιλεγμένη θύρα τους είναι η θύρα 3.

Βαλκανικό Κύπελλο
-----------------

Κορυφαία στιγμή για το σύλλογο στην επιτυχημένη δεκαετία του ’90 υπήρξε η κατάκτηση του Βαλκανικού Κυπέλλου. Αποτελεί το σημαντικότερο τρόπαιο στην ιστορία του Εδεσσαϊκού αν και ο θεσμός είχε χάσει την παλιά του λάμψη.

Η ομάδα συμμετείχε στη διοργάνωση της σεζόν 1992-93 και προκρίθηκε ως τον τελικό. Εκεί αντιμετώπισε τη βουλγαρική Έταρ Βελίκο Τάρνοβο. Στο πρώτο ματς ηττήθηκε με 0-1 αλλά στη ρεβάνς υπερίσχυσε με 3-1 κατακτώντας το κύπελλο (Σταφυλίδης 18', Θόδωρος Τσολερίδης 65' πέναλτι, Σάσα Σκάρα 87' - Στογιάνοφ 17'). Αρχηγός της ομάδας ηταν ο Δημήτρης Σταφυλίδης.

Επιτυχίες
---------

Εγχώριες
* **Α' Εθνική**
	+ Ένατη θέση (1): 1995-96
* **Β΄ Εθνική**
	+ Πρωταθλήτρια (2): 1962-63 (4ος όμιλος), 1964-65 (4ος όμιλος)
		- Τρίτη θέση (1): 1991-92
* **Γ΄ Εθνική**
	+ Πρωταθλήτρια (3): 1982-83, 1986-87, 1988-89
* **Πρωτάθλημα Πρωταθλητριών Ε.Π.Σ.**
	+ Πρωταθλήτρια (1): 1977
* **Πρωτάθλημα ΕΠΣ Πέλλας**
	+ Πρωταθλήτρια (6): 1975-76, 1976-77, 2002-03, 2005-06, 2008-09, 2016-17
* **Κύπελλο ΕΠΣ Πέλλας**
	+ Πρωταθλήτρια (6): 1981-82, 2000-01, 2003-04, 2007-08, 2008-09, 2010-11, 2016-17, 2018-19
* **Κύπελλο Ελλάδος**
	+ Ημιτελικά (1): 1994-95

Διεθνείς
* **Βαλκανικό Κύπελλο**
	+ Νικήτρια (1): 1992-93

Αγωνιστική πορεία
-----------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Περίοδος | Κατηγορία | Θέση | Σημείωση | Άλλη διάκριση |
| --- | --- | --- | --- | --- |
| **1960-61** | Α΄ Κατηγορία Ε.Π.Σ. Κεντρικοδυτικής Μακεδονίας |
| **1961-62** | Πρόκριση στο Ειδικό πρωτάθλημα ανόδου στην Α΄ Εθνική (άτυπη Β΄ Εθνική) | **Άνοδος** στην επίσημη Β΄ Εθνική |
| **1962-63** | Β΄ Εθνική | 1η θέση Δ΄ Ομίλου | 3η θέση στην Τελική φάση, παραμονή |
| **1963-64** | 3η θέση Δ΄ Ομίλου |
| **1964-65** | 1η θέση Δ΄ Ομίλου | 3η θέση στην Τελική φάση, παραμονή |
| **1965-66** | 6η θέση Γ΄ Ομίλου |
| **1966-67** | 6η θέση Γ΄ Ομίλου |
| **1967-68** | 5η θέση Βορείου Ομίλου |
| **1968-69** | 8η θέση Βορείου Ομίλου |
| **1969-70** | 3η θέση Γ΄ Ομίλου |
| **1970-71** | 10η θέση Γ΄ Ομίλου |
| **1971-72** | 10η θέση Γ΄ Ομίλου |
| **1972-73** | 16η θέση Γ΄ Ομίλου |
| **1973-74** | 18η θέση Γ΄ Ομίλου |
| **1974-75** | 20η θέση Γ΄ Ομίλου, υποβιβασμός |
| **1975-76** | Α΄ Κατηγορία Ε.Π.Σ. Πέλλας | 1η θέση, πρόκριση στο Ειδικό πρωτάθλημα ανόδου | 3η θέση 2ου ομίλου Ειδικού πρωταθλήματος ανόδου, παραμονή |
| **1976-77** | 1η θέση, πρόκριση στο Ειδικό πρωτάθλημα ανόδου | 1η θέση 2ου ομίλου Ειδικού πρωταθλήματος ανόδου, **άνοδος** |
| **1977-78** | Β΄ Εθνική | 6η θέση Βορείου Ομίλου |
| **1978-79** | 7η θέση Βορείου Ομίλου |
| **1979-80** | 12η θέση Βορείου Ομίλου |
| **1980-81** | 18η θέση Βορείου Ομίλου, υποβιβασμός |
| **1981-82** | Εθνική Ερασιτεχνική | 2η θέση 6ου ομίλου, **άνοδος** στη νεοσύστατη Γ΄ Εθνική |  | **Κυπελλούχος** Ε.Π.Σ. Πέλλας |
| **1982-83** | Γ΄ Εθνική | 1η θέση, **άνοδος** |
| **1983-84** | Β΄ Εθνική | 7η θέση |
| **1984-85** | 11η θέση |
| **1985-86** | 17η θέση, υποβιβασμός |
| **1986-87** | Γ΄ Εθνική | 1η θέση Βορείου Ομίλου, **άνοδος** |
| **1987-88** | Β΄ Εθνική | 15η θέση, υποβιβασμός |
| **1988-89** | Γ΄ Εθνική | 1η θέση, **άνοδος** |
| **1989-90** | Β΄ Εθνική | 5η θέση |
| **1990-91** | 7η θέση |
| **1991-92** | 3η θέση, **άνοδος** |
| 1992-93 | Α΄ Εθνική | 14η θέση |  | **Κυπελλούχος Βαλκανίων** |
| **1993-94** | 14η θέση |
| **1994-95** | 10η θέση |
| **1995-96** | 9η θέση |
| **1996-97** | 17η θέση, υποβιβασμός |
| **1997-98** | Β΄ Εθνική | 8η θέση |
| **1998-99** | 18η θέση, υποβιβασμός |
| **1999-00** | Γ΄ Εθνική | 19η θέση, υποβιβασμός |
| **2000-01** | Δ΄ Εθνική | 6η θέση 4ου Ομίλου |  | **Κυπελλούχος** Ε.Π.Σ. Πέλλας |
| **2001-02** | 16η θέση 4ου Ομίλου, υποβιβασμός |
| **2002-03** | Α΄ Κατηγορία Ε.Π.Σ. Πέλλας | 1η θέση, **άνοδος** |
| **2003-04** | Δ΄ Εθνική | 5η θέση 3ου Ομίλου |  | **Κυπελλούχος** Ε.Π.Σ. Πέλλας |
| **2004-05** | 14η θέση 2ου Ομίλου, υποβιβασμός |
| **2005-06** | Α΄ Κατηγορία Ε.Π.Σ. Πέλλας | 1η θέση, **άνοδος** |
| **2006-07** | Δ΄ Εθνική | 4η θέση 2ου Ομίλου |
| **2007-08** | 12η θέση 2ου Ομίλου, υποβιβασμός |  | **Κυπελλούχος** Ε.Π.Σ. Πέλλας |
| **2008-09** | Α΄ Κατηγορία Ε.Π.Σ. Πέλλας | 1η θέση, **άνοδος** |  | **Κυπελλούχος** Ε.Π.Σ. Πέλλας |
| **2009-10** | Δ΄ Εθνική | 14η θέση 2ου Ομίλου, υποβιβασμός |
| 2010-11 | Α1 Κατηγορία Ε.Π.Σ. Πέλλας | 4η θέση |  | **Κυπελλούχος** Ε.Π.Σ. Πέλλας |
| **2011-12** | 3η θέση |
| **2012-13** | 5η θέση |
| **2013-14** | 8η θέση |
| **2014-15** | 4η θέση |
| **2015-16** | 2η θέση |
| **2016-17** | 1η θέση, **άνοδος** |  | **Κυπελλούχος** Ε.Π.Σ. Πέλλας |
| **2017-18** | Γ΄ Εθνική Ερασιτεχνική | 5η θέση 2ου Ομίλου |
| **2018-19** | 5η θέση 2ου Ομίλου |  | **Κυπελλούχος** Ε.Π.Σ. Πέλλας |
| **2019-20** | Γ΄ Εθνική Ερασιτεχνική(4ο επίπεδο) | 5η θέση 2ου Ομίλου |
| **2020-21** | 9η θέση 2ου Ομίλου |
| **2021-22** | Γ΄ Εθνική Ερασιτεχνική | 4η θέση 2ου Ομίλου |
| **2022-23** | 11η θέση 2ου Ομίλου, υποβιβασμός |
| **2023-24** | Α1 Κατηγορία Ε.Π.Σ. Πέλλας | 14η θέση, υποβιβασμός | Αποχώρησε από το πρωτάθλημα |

 |

Αξιόλογοι ποδοσφαιριστές
------------------------

* Ευριπίδης Σαμώλης
* Μανώλης Μητσόπουλος
* Χρήστος Παπέτας
* Αντώνης Σαπουντζής
* Κυριάκος Αλεξανδρίδης
* Θόδωρος Τσολερίδης
* Πέτρος Πασσαλής
* Στέφανος Μπορμπόκης
* Πάρις Ζουμπούλης
* Γιώργος Νασιόπουλος
* Βαγγέλης Κουτσουρές
* Γεώργιος Πεχλιβάνης
* Κώστας Οικονομίδης
* Βασίλης Ανδρεάδης
* Πεντρίνιο
* Ράντεκ Ράμπουσιτς
* Κρίστο Κόλεφ
* Γιώργος Καραϊσαρίδης
* Μιχάλης Τζέπτιμπης
* Σάββας Κότσυφας
* Ιωάννης Στόϊος
* Σάσα Σκάρα

Προπονητές
----------

* Άγγελος Αναστασιάδης
* Μάκης Κατσαβάκης
* Luiz Villa
* Κώστας Καραπατής
* Πάνος Μάρκοβιτς
* Χρήστος Αρχοντίδης
* Μίμης Παπαϊωάννου
* Τέλης Μπατάκης
* Παναγιώτης Κερμανίδης
* Σταύρος Διαμαντόπουλος
* Αντώνης Σαπουντζής
* Κώστας Μαλουμίδης
* Στέφανος Γαϊτάνος
* Θανάσης Δημόπουλος

### Επιτυχίες

* Πανελλήνιο πρωτάθλημα στίβου γυναικών: 2η θέση (1963, 1965, 1966).

Πηγές
-----

* ΕΤ-Sports, τεύχος 20 (31-12-2007), σ. 20.
* Διατελέσαντες προπονητές Εδεσσαϊκού από την ίδρυση του συλλόγου έως 2011

Παραπομπές
----------

1. ↑  «Εγγεγραμμένα σωματεία | Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση». *somateia.gga.gov.gr*. Ανακτήθηκε στις 5 Ιανουαρίου 2024.
2. ↑  (εφ. «Εδεσσαϊκή», 20 Σεπτεμβρίου 2003)
3. ↑  Αφιέρωμα Εδεσσαϊκός 1988-1989
4. ↑  ΣΑΝ ΣΗΜΕΡΑ Ο ΕΔΕΣΣΑΙΚΟΣ ΣΤΗΝ Α' ΕΘΝΙΚΗ 15-6-1992 [VIDEO - www.tastv.gr]
5. ↑  «Εδεσσαϊκός 50 Χρόνια Ιστορία»[*νεκρός σύνδεσμος*] toxotisfm.gr
6. ↑  ΕΔΕΣΣΑΪΚΟΣ, ΤΟ ΒΑΛΚΑΝΙΚΟ ΚΥΠΕΛΛΟ ΚΑΙ Η ΠΟΡΕΙΑ ΣΤΗΝ Α’ΕΘΝΙΚΗ

Εξωτερικοί σύνδεσμοι
--------------------

* Α.Σ. Εδεσσαϊκός – Επίσημος ιστότοπος

|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Ποδόσφαιρο
* Πύλη:Ελλάδα
 |

 |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Super League 1 Ελλάδας |
| --- |
|  |
| Τρέχουσα περίοδος 2023–24 | 
* ΑΕΚ
* Άρης
* Αστέρας Τρίπολης
* Ατρόμητος
* Βόλος
* Κηφισιά
* Λαμία
* Ολυμπιακός
* ΟΦΗ
* Παναθηναϊκός
* Παναιτωλικός
* Πανσερραϊκός
* ΠΑΟΚ
* ΠΑΣ Γιάννινα
 |
|  |
| Πρώην1 | 
* Ακράτητος
* Απόλλων Καλαμαριάς
* Απόλλων Σμύρνης
* Αθηναϊκός
* Ατρόμητος Πειραιώς
* Αιγάλεω
* Βέροια
* Βύζας Μεγάρων
* Διαγόρας Ρόδου
* Δόξα Δράμας
* Εδεσσαϊκός
* Εργοτέλης
* Εθνικός Αστέρας
* Εθνικός Πειραιώς
* Ηρακλής
* Θερμαϊκός
* Θρασύβουλος
* Ιωνικός
* Καβάλα
* Καλαμάτα
* Καλλιθέα
* Καλλονή
* Κέρκυρα
* Καστοριά
* Κέρκυρα
* Κόρινθος
* Λάρισα
* Λεβαδειακός
* Μακεδονικός
* Μέγας Αλέξανδρος Κατερίνης
* Νάουσα
* Νίκαια
* Νίκη Βόλου
* Ξάνθη
* Ολυμπιακός Βόλου
* Ολυμπιακός Χαλκίδας
* Παγκορινθιακός
* Παναχαϊκή
* Παναιγιάλειος
* Πανελευσινιακός
* Πανηλειακός
* Πανιώνιος
* Πανθρακικός
* Πιερικός
* Πλατανιάς
* Προοδευτική
* Ρόδος
* Τρίκαλα
* Φωστήρας
* Χαλκηδόνα
* Χαλκίδα
 |
|  |
| Πρώην (Κυπριακές) | 
* ΑΕ Λεμεσού
* ΑΠΟΕΛ
* ΕΠΑ Λάρνακας
* Ολυμπιακός Λευκωσίας
* Ομόνοια
 |
|  |
| Πριν την καθιέρωση της Α΄ Εθνικής2 | 
* ΑΕ Καβάλας
* Άρης Πειραιώς
* Ασπίδα Ξάνθης
* Αστέρας Αθηνών
* Γουδί
* Ηρακλής Σερρών
* Μέγας Αλέξανδρος Θεσσαλονίκης
* Ολυμπιακός Λουτρακίου
* Ορφέας Ξάνθης
* Παναργειακός
* Πειραϊκός Σύνδεσμος
* Φίλιπποι Καβάλας
 |
|  |
| 
1Συμμετοχή στην Α΄ Εθνική Κατηγορία ή Super League 1 από την καθιέρωσή της την περίοδο 1959–1960

2Συμμετοχή μόνο σε τελικές φάσεις του Πανελληνίου Πρωταθλήματος, ή τα πρωταθλήματα Σ.Ε.Γ.Α.Σ. πριν την περίοδο 1959–1960 |

 |